Boris Becker
Store norske leksikon,Sport og spill,Ballsport,Racketsport,Tennis
Boris Becker er en tysk tidligere tennisspiller. Han var blant verdens fremste på 1980- og 1990-tallet, ble olympisk mester i double og vant seks Grand Slam-titler i løpet av sin karriere.
Becker startet sin profesjonelle karriere i 1984, og året etter ble han den første tyske og hittil yngste mannlige vinneren av Wimbledon gjennom tidene (17 år og 7 måneder).I løpet av karrieren vant Becker totalt 49 singleturneringer, derav seks Grand Slam-turneringer: Wimbledon (1985, 1986, 1989), US Open (1989) og Australian Open (1991, 1996). I tillegg vant han Grand Prix Masters i 1988 og 1992. Becker deltok også på det seirende vesttyske laget i Davis Cup i 1988 og 1989 og ble olympisk mester i double under OL i Barcelona i 1992.Becker la opp som profesjonell tennisspiller i 1999 og spilte inn over 18 millioner euro i løpet av karrieren. Etter endt karriere har han blant annet vært trener for Novak Djokovic. Les mer i Store norske leksikon tennis Eksterne lenker ATP om Boris Becker